Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1997. évi LXXXI. törvény már nem tiltja meg többféle ellátás együttes folyósítását, 1998. január 1-jétől a
Paragraph Index: 1144

1998. szeptember 1. volt. A Nyugdíjfolyósító Igazgatósághoz a nyugdíjmegállapító határozat 1998. október 2-án érkezett meg. A Nyugdíjfolyósító Igazgatóság az 1998. szeptemberre és októberre járó nyugdíjat (kétszer 29 637 forintot) egy összegben 1998. október 21-én belföldi postautalványon utalta ki. Ez az összeg azonban 1998. november 26-án visszaérkezett az Igazgatósághoz. Közben a panaszosnak 1998. novemberre járó nyugdíját hóközi bizonylaton postázták. A megállapító szerv 1998. október 14-én kelt határozattal módosította a korábban meghatározott öregségi nyugdíj összegét. Ez a határozat 1998. október 16-án érkezett a folyósító szervhez. Mivel az özvegy az öregségi nyugdíjkorhatár betöltésére tekintettel özvegyi nyugdíjat nem igényelt, a Nyugdíjfolyósító Igazgatóság a beérkezett határozatot egyben özvegyinyugdíj-igényének is tekintette, ezért a nyugdíjastól bekért nyilatkozat után — mely szerint újabb házasságot nem kötött — a módosító határozattal együtt az özvegyi nyugdíjat is elszámolta. Figyelemmel a korábbi 1998. április 30-i igénybejelentésre, a nyugdíjas özvegyi nyugdíjra jogosultsága 1997. október 1-jétől éledt fel. 2000/88/II. szám Az országgyűlési biztos megállapította, hogy valóban késedelmesen történt a módosító határozat szerinti nyugdíj összegének elszámolása, ezért jogos igény a késedelmi kamat kifizetése. Ennek kiutalása azonban megtörtént. Bonyolította a helyzetet, hogy a nyugdíjas 1998 novemberében kérte, hogy lakcíme helyett az OTP-nél vezetett folyószámlára utalják a nyugdíját. Az első alkalommal lakcímre utalt kéthavi nyugdíj összege visszaérkezett a folyósító szervhez, ismételt kiutalása azonban már a folyószámlára történt. A panaszos a vizsgálati jelentésben és a Nyugdíjfolyósító Igazgatóságtól külön is részletes elszámolást kapott, az Országos Nyugdíj-biztosítási Főigazgatóság munkatársa pedig személyesen is fogadta a panaszost. A panaszos az elszámolást elfogadta. Az országgyűlési biztos megállapította a szociális biztonság sérelmét az ügyben, mert a megállapító szerv módosító határozatát valóban késedelmesen hozta meg. Ajánlást azonban nem tett, mert időközben mind a teljesítés, mind a kamatelszámolás megtörtént. Az országgyűlési biztos nem állapította meg azonban a Nyugdíjfolyósító Igazgatóság felelősségét amiatt, hogy a vitatott, az első alkalommal lakcímre utalt nyugdíj visszaérkezett, valamint azért sem, hogy az OTP-nél vezetett folyószámlára utalás csak 1999. február 1-jén teljesült. Ennek oka ugyanis az volt, hogy a panaszos a folyószámlára történő utalást csak 1998 novemberében kérte, vagyis az összeg visszaérkezését követően kerülhetett sor az ismételt utalásra. OBH 2150/1999. Az Alkotmány 70/E. § (1) bekezdésében deklarált szociális biztonsághoz való alkotmányos joggal összefüggésben nem okoz visszásságot a nyugdíjbiztosító, amikor az öregségi nyugdíj megállapításakor a nyugdíjalap számításához csak a vállalkozóként biztosításban eltöltött időket veszi figyelembe. A panaszos sérelmezte, hogy a 39 év 22 nap szolgálati idő ellenére nyugdíját nagyon alacsony összegben állapították meg. Az állampolgári jogok országgyűlési biztosa átlalános helyettesének vizsgálata a következőket állapította meg, figyelemmel a Pest Megyei Nyugdíjbiztosítótól kapott tájékoztatásra. Az 1989—1997-es évek átlagkeresete (jövedelme) alapján vették figyelembe a nyugdíjalapját.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes